CELEX: 32016R2375
Language: hr
Date: 2016-10-12 00:00:00
Title: Delegirana uredba Komisije (EU) 2016/2375 оd 12. listopada 2016. o uspostavi plana za odbačeni ulov za ribolov određenih pridnenih vrsta u sjeverozapadnim vodama

23.12.2016   
               
               
                  HR
               
               
                  Službeni list Europske unije
               
               
                  L 352/39
               
            DELEGIRANA UREDBA KOMISIJE (EU) 2016/2375
      оd 12. listopada 2016.
      o uspostavi plana za odbačeni ulov za ribolov određenih pridnenih vrsta u sjeverozapadnim vodama
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
      budući da:
      
                  (1)
               
               
                  Cilj Uredbe (EU) br. 1380/2013 postupno je napuštanje prakse odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
               
            
                  (2)
               
               
                  Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti da donese planove za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje su izradile države članice nakon savjetovanja s mjerodavnim savjetodavnim vijećima.
               
            
                  (3)
               
               
                  Delegiranom uredbom (EU) 2015/2438 (2) Komisija je utvrdila plan za odbačeni ulov za ribolov određenih pridnenih vrsta u sjeverozapadnim vodama za razdoblje 2016. – 2018. nakon zajedničke preporuke koju su države članice dostavile u 2015.
               
            
                  (4)
               
               
                  Belgija, Irska, Španjolska, Francuska, Nizozemska i Ujedinjena Kraljevina imaju izravan upravljački interes u ribarstvu u sjeverozapadnim vodama. Te su države članice 3. lipnja 2016. Komisiji dostavile novu zajedničku preporuku nakon savjetovanja sa Savjetodavnim vijećem za sjeverozapadne vode. Mjerodavna znanstvena tijela dala su znanstvene doprinose koje je preispitao Znanstveni, tehnički i gospodarski odbor za ribarstvo (STECF). Mjere iz zajedničke preporuke u skladu su s člankom 18. stavkom 3. Uredbe (EU) br. 1380/2013 i stoga se mogu uključiti u ovu Uredbu.
               
            
                  (5)
               
               
                  U pogledu sjeverozapadnih voda, u skladu s člankom 15. stavkom 1. točkom (c) Uredbe (EU) br. 1380/2013, obveza iskrcavanja primjenjuje se na vrste koje definiraju ribarstvo i koje podliježu ograničenjima ulova najkasnije od 1. siječnja 2016. U zajedničkoj preporuci utvrđene su flote koje bi podlijegale obvezi iskrcavanja u mješovitom ribolovu bakalara, koljaka, pišmolja i crnog bakalara; u ribolovu škampa; u mješovitom ribolovu lista i iverka; u ribolovu oslića i kolje.
               
            
                  (6)
               
               
                  Delegiranom uredbom (EU) 2015/2438 utvrđene su odredbe za uvođenje obveze iskrcavanja za ribolov određenih pridnenih vrsta u sjeverozapadnim vodama za razdoblje 2016. – 2018.
               
            
                  (7)
               
               
                  U skladu s novom zajedničkom preporukom koju su države članice dostavile u 2016., planom za odbačeni ulov od 2017. trebale bi biti obuhvaćene dodatne vrste koje definiraju izrazito mješoviti ribolov bakalara, koljaka, pišmolja i crnog bakalara, ribolov škampa, mješoviti ribolov lista i iverka te ribolov oslića i kolje. U pojedinim bi ribarstvima trebale biti obuhvaćene i vrste iz usputnog ulova.
               
            
                  (8)
               
               
                  U zajedničkoj preporuci predlaže se da se izuzeće od obveze iskrcavanja primjenjuje na ribolov škampa vršama, klopkama ili košarama u zoni ICES-a VI. i na potpodručju ICES-a VII. za koje znanstveni dokazi pokazuju visoke stope preživljavanja, uzimajući u obzir karakteristike alata, ribolovne prakse i ekosustav. STECF je zaključio da je izuzeće utemeljeno. Stoga bi to izuzeće trebalo i dalje biti uključeno u ovu Uredbu.
               
            
                  (9)
               
               
                  U zajedničkoj preporuci predlaže se da se izuzeće od obveze iskrcavanja primjenjuje na list ispod minimalne referentne veličine za očuvanje ulovljen povlačnom mrežom sa širilicama veličine oka 80 – 99 mm u zoni ICES-a VII.d unutar šest nautičkih milja od obale i izvan utvrđenih područja uzgajališta u okviru ribolovnih operacija koje ispunjavanju određene uvjete. Znanstveni dokazi pokazuju visoke stope preživljavanja, uzimajući u obzir karakteristike ribolovnog alata i ekosustava. STECF je napomenuo da preživljavanje ovisi o nizu čimbenika i preporučio oprez pri upotrebi rezultata ispitivanja za druge ribolove te naglasio da je za potkrepu ovog zahtjeva potrebno provesti daljnja relevantna ispitivanja. To bi izuzeće stoga trebalo uključiti u ovu Uredbu za 2017. pod uvjetom da flota koja primjenjuje izuzeće djeluje u uvjetima usporedivima s onima iz ispitivanja te da predmetne države članice poduzmu dodatna ispitivanja. Rezultate tih dodatnih ispitivanja trebao bi procijeniti STECF u 2017.
               
            
                  (10)
               
               
                  Zajedničkom preporukom obuhvaćeno je sedam izuzeća de minimis od obveze iskrcavanja za određene vrste ribolova i do određene razine. Dokaze koje su dostavile države članice preispitao je STECF, koji je općenito zaključio da su u zajedničkoj preporuci navedeni obrazloženi argumenti u pogledu teškoće postizanja daljnjih poboljšanja selektivnosti i/ili nerazmjernih troškova postupanja s neželjenim ulovom, koji su u nekim slučajevima potkrijepljeni kvalitativnom procjenom troškova. S obzirom na prethodno navedeno te u nedostatku znanstvenih podataka u prilog suprotnome primjereno je u ovu Uredbu uključiti navedena izuzeća de minimis u skladu s postocima predloženima u zajedničkoj preporuci te u granicama dopuštenima člankom 15. stavkom 1. Uredbe (EU) br. 1380/2013.
               
            
                  (11)
               
               
                  Izuzeće de minimis za list do najviše 3 % u razdoblju 2017. – 2018. ukupnog godišnjeg ulova te vrste plovilima koja se koriste trostrukim i jednostrukim mrežama stajaćicama za ulov lista u zonama ICES-a VII.d, VII.e, VII.f i VII.g temelji se na činjenici da je povećanja selektivnosti vrlo teško postići. STECF je zaključio da je izuzeće jasno definirano te bi ga stoga trebalo uključiti u ovu Uredbu.
               
            
                  (12)
               
               
                  Izuzeće de minimis za pišmolj do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka manje od 100 mm te pelagijskim povlačnim mrežama za ulov pišmolja u zonama ICES-a VII.d i VII.e temelji se na činjenici da je povećanja selektivnosti vrlo teško postići.
               
            
                  (13)
               
               
                  Izuzeće de minimis za pišmolj do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka od najmanje 100 mm za ulov pišmolja u zonama ICES-a VII.b – VII.j temelji se na činjenici da je povećanja selektivnosti vrlo teško postići.
               
            
                  (14)
               
               
                  Izuzeće de minimis za pišmolj do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka manje od 100 mm za ulov pišmolja na potpodručju ICES-a VII. (ne uključujući VII.a, VII.d i VII.e) temelji se na činjenici da je povećanja selektivnosti vrlo teško postići.
               
            
                  (15)
               
               
                  U pogledu navedena tri izuzeća de minimis za pišmolj, Delegiranom uredbom (EU) 2015/2438 zahtijeva se od predmetnih država članica da Komisiji dostave dodatne znanstvene informacije u prilog izuzeću. STECF je napomenuo da su dodatnim informacijama razjašnjene neke njegove sumnje, ali da dokazi još nisu potpuni. STECF je naglasio potrebu za koherentnijim pristupom tom stoku. Na temelju znanstvenih dokaza koje je proučio STECF te uzimajući u obzir dodatne dokaze u prilog izuzeću, ovo se izuzeće može nastaviti primjenjivati te bi ga trebali uključiti u ovu Uredbu.
               
            
                  (16)
               
               
                  Izuzeće de minimis za škamp do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VII. temelji se na činjenici da je povećanja selektivnosti vrlo teško postići. STECF je zaključio da je izuzeće utemeljeno. Stoga bi to izuzeće trebalo uključiti u ovu Uredbu.
               
            
                  (17)
               
               
                  Izuzeće de minimis za škamp do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VI. temelji se na činjenici da se povećanja selektivnosti vrlo teško mogu postići te da postoje kvantitativni podaci o nerazmjernim troškovima postupanja s neželjenim ulovom. STECF je zaključio da je izuzeće utemeljeno. Stoga bi to izuzeće trebalo uključiti u ovu Uredbu.
               
            
                  (18)
               
               
                  Izuzeće de minimis za list do najviše 3 % u 2017. i 2018. ukupnog godišnjeg ulova te vrste plovilima koja se koriste alatom TBB povećane selektivnosti s veličinom oka 80 – 119 mm u zonama ICES-a VII.d, VII.e, VII.f, VII.g i VII.h temelji se na činjenici da je povećanja selektivnosti vrlo teško postići. STECF napominje da je izuzeće namijenjeno nadoknadi upotrebe selektivnijeg alata i da je zahtijevano izuzeće de minimis namijenjeno pokrivanju preostalog odbačenog ulova. Stoga bi to izuzeće trebalo uključiti u ovu Uredbu.
               
            
                  (19)
               
               
                  Delegiranu uredbu (EU) 2015/2438 stoga bi trebalo staviti izvan snage i zamijeniti novom Uredbom.
               
            
                  (20)
               
               
                  Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2017.
               
            DONIJELA JE OVU UREDBU:
      Članak 1.
      Provedba obveze iskrcavanja
      Obveza iskrcavanja predviđena člankom 15. stavkom 1. Uredbe (EU) br. 1380/2013 primjenjuju se u zonama ICES-a V. (osim V.a te u V.b samo u vodama Unije), VI. i VII. na ribolov utvrđen u Prilogu ovoj Uredbi.
      Članak 2.
      Izuzeće na temelju stope preživljavanja
      1.   Izuzeće od obveze iskrcavanja predviđeno člankom 15. stavkom 4. točkom (b) Uredbe (EU) br. 1380/2013 za vrste za koje znanstveni dokazi pokazuju visoke stope preživljavanja primjenjuje se na:
      
                  (a)
               
               
                  škamp (Nephrops norvegicus) ulovljen vršama, klopkama ili košarama (oznake alata (3) FPO i FIX) u potpodručjima ICES-a VI. i VII.;
               
            
                  (b)
               
               
                  u 2017. na ulov lista (Solea solea) ispod minimalne referentne veličine za očuvanje ulovljen povlačnom mrežom sa širilicama (oznake alata: OTT, OTB, TBS, TBN, TB, PTB, OT, PT, TX) veličine oka vreće 80 – 99 mm u zoni ICES-a VII.d unutar šest nautičkih milja od obale i izvan utvrđenih područja uzgajališta u okviru ribolovnih operacija koje ispunjavanju sljedeće uvjete: plovila duljine od najviše 10 metara, snage motora od najviše 180 kW, kada se upotrebljavaju za ribolov u vodama dubine od najviše 15 metara s ograničenim vremenom povlačenja mreže od najdulje 1,5 sati. Takvi ulovi lista odmah se puštaju u more.
               
            2.   Države članice koje imaju izravan upravljački interes u sjeverozapadnim vodama moraju do 1. svibnja 2017. Komisiji dostaviti sve dodatne znanstvene informacije u prilog izuzeću iz stavka 1. točke (b). Znanstveni, tehnički i gospodarski odbor za ribarstvo (STECF) te će informacije ocijeniti do 1. rujna 2017.
      Članak 3.
      
         Izuzeća de minimis
      Odstupajući od članka 15. stavka 1. Uredbe (EU) br. 1380/2013, mogu se odbaciti sljedeće količine:
      
                  (a)
               
               
                  za pišmolj (Merlangius merlangus) do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka manje od 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT i TX) te pelagijskim povlačnim mrežama (OTM, PTM) za ulov pišmolja u zonama ICES-a VII.d i VII.e.
               
            
                  (b)
               
               
                  za pišmolj (Merlangius merlangus) do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka manje od 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT i TX) te pelagijskim povlačnim mrežama (OTM, PTM) za ulov pišmolja u zonama ICES-a VII.b – VII.j.
               
            
                  (c)
               
               
                  za pišmolj (Merlangius merlangus) do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja pišmolja i koriste se pridnenim povlačnim mrežama i mrežama potegačama veličine oka manje od 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT i TX) te pelagijskim povlačnim mrežama (OTM, PTM) za ulov pišmolja u potpodručju ICES-a VII., ne uključujući zone VII.a, VII.d i VII.e.
               
            
                  (d)
               
               
                  za škamp (Nephrops norvegicus) do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VII.;
               
            
                  (e)
               
               
                  za škamp (Nephrops norvegicus) do najviše 7 % u 2017. i do najviše 6 % u 2018. ukupnog godišnjeg ulova te vrste plovilima koja imaju obvezu iskrcavanja škampa na potpodručju ICES-a VI.;
               
            
                  (f)
               
               
                  za list (Solea solea) do najviše 3 % u 2017. i 2018. ukupnog godišnjeg ulova te vrste plovilima koja se koriste trostrukim i jednostrukim mrežama stajaćicama za ulov lista u zonama ICES-a VII.d, VII.e, VII.f i VII.g;
               
            
                  (g)
               
               
                  za list (Solea solea) do najviše 3 % u 2017. i 2018. ukupnog godišnjeg ulova te vrste plovilima koja imaju obvezu iskrcavanja lista i koja se koriste alatom TBB povećane selektivnosti, primjerice umetkom s velikim okom, s veličinom oka 80 – 119 mm u zonama ICES-a VII.d, VII.e, VII.f, VII.g i VII.h.
               
            Članak 4.
      Plovila koja podliježu obvezi iskrcavanja
      1.   Države članice u skladu s kriterijima navedenima u Prilogu ovoj Uredbi utvrđuju plovila koja podliježu obvezi iskrcavanja za svaku vrstu ribolova.
      Plovila koja su podlijegala obvezi iskrcavanja za određene vrste ribolova u 2016. i dalje podliježu obvezi iskrcavanja za te vrste ribolova.
      2.   Do 31. prosinca 2016. predmetne države članice Komisiji i drugim državama članicama putem sigurne internetske stranice Unije za kontrolu ribarstva dostavljaju popise plovila utvrđenih u skladu sa stavkom 1. za svaku vrstu ribolova iz Priloga. Te popise redovito ažuriraju.
      Članak 5.
      Stavljanje izvan snage
      Delegirana uredba (EU) 2015/2438 stavlja se izvan snage.
      Članak 6.
      Stupanje na snagu
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se od 1. siječnja 2017. do 31. prosinca 2018.
      Članak 4. primjenjuje se od dana stupanja na snagu ove Uredbe.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 12. listopada 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 354, 28.12.2013., str. 22.
      
      
         (2)  Delegirana uredba Komisije (EU) 2015/2438 оd 12. listopada 2015. o uspostavi plana za odbačeni ulov za ribolov određenih pridnenih vrsta u sjeverozapadnim vodama (SL L 336, 23.12.2015., str. 29.).
      
         (3)  Oznake ribolovnih alata navedene u ovoj Uredbi definirala je Organizacija Ujedinjenih naroda za hranu i poljoprivredu.
      
         PRILOG
         
            Ribolov koji podliježe obvezi iskrcavanja
         
         
                     (a)
                  
                  
                     Ribolov u vodama Unije i međunarodnim vodama potpodručja ICES-a VI. i zone V.b
                     
                                 Ribolov
                              
                              
                                 Oznaka alata
                              
                              
                                 Opis ribolovnog alata
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Bakalar (Gadus morhua), koljak (Melanogrammus aeglefinus), pišmolj(Merlangius merlangus) i crni bakalar (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Povlačne mreže i mreže potegače
                              
                              
                                 Sve
                              
                              
                                 Svi ulovi koljaka i usputni ulovi lista, iverka i patarača ako se ukupni iskrcaj po plovilu svih vrsta u 2014. i 2015. (*1) sastojao od više od 5 % sljedećih riba reda Gadiformes: bakalar, koljak, pišmolj i crni bakalar zajedno
                              
                           
                                 Škamp (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Povlačne mreže, mreže potegače, vrše, klopke i košare
                              
                              
                                 Sve
                              
                              
                                 Svi ulovi škampa i usputni ulovi koljaka ako se ukupni iskrcaj po plovilu svih vrsta u 2014. i 2015. (*1) sastojao od više od 20 % škampa
                              
                           
               
                     (b)
                  
                  
                     Ribolov oslića s TAC-om u potpodručjima ICES-a VI. i VII. te vodama Unije i međunarodnim vodama zone ICES-a V.b
                     
                                 Ribolov
                              
                              
                                 Oznaka alata
                              
                              
                                 Opis ribolovnog alata
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Oslić (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Povlačne mreže i mreže potegače
                              
                              
                                 Sve
                              
                              
                                 Svi ulovi oslića ako se ukupni iskrcaj po plovilu svih vrsta u 2014. i 2015. (*2) sastojao od više od 20 % oslića
                              
                           
                                 Oslić (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Sve jednostruke mreže stajaćice
                              
                              
                                 Sve
                              
                              
                                 Svi ulovi oslića
                              
                           
                                 Oslić (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Svi parangali
                              
                              
                                 Sve
                              
                              
                                 Svi ulovi oslića
                              
                           
               
                     (c)
                  
                  
                     Ribolov škampa s TAC-om koji obuhvaća potpodručje ICES-a VII.
                     
                                 Ribolov
                              
                              
                                 Oznaka alata
                              
                              
                                 Opis ribolovnog alata
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Škamp (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Povlačne mreže, mreže potegače, vrše, klopke i košare
                              
                              
                                 Sve
                              
                              
                                 Svi ulovi škampa ako se ukupni iskrcaj po plovilu svih vrsta u 2014. i 2015. (*3) sastojao od više od 20 % škampa
                              
                           
               
                     (d)
                  
                  
                     Ribolov u zoni ICES-a VII.a
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Bakalar (Gadus morhua), koljak (Melanogrammus aeglefinus), pišmolj(Merlangius merlangus) i crni bakalar (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Povlačne mreže i mreže potegače
                              
                              
                                 Sve
                              
                              
                                 Svi ulovi koljaka ako se ukupni iskrcaj po plovilu svih vrsta u 2014. i 2015. (*4) sastojao od više od 10 % sljedećih riba reda Gadiformes: bakalar, koljak, pišmolj i crni bakalar zajedno
                              
                           
               
                     (e)
                  
                  
                     Ribolov u zoni ICES-a VII.d
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 List (Solea solea)
                              
                              
                                 TBB
                              
                              
                                 Sve povlačne mreže s gredom
                              
                              
                                 Sve
                              
                              
                                 Svi ulovi lista
                              
                           
                                 List (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Povlačne mreže
                              
                              
                                 < 100 mm
                              
                              
                                 Svi ulovi lista ako se ukupni iskrcaj po plovilu svih vrsta u 2014. i 2015. (*5) sastojao od više od 5 % lista
                              
                           
                                 List (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Sve trostruke i jednostruke mreže stajaćice
                              
                              
                                 Sve
                              
                              
                                 Svi ulovi lista
                              
                           
                                 Bakalar (Gadus morhua), koljak (Melanogrammus aeglefinus), pišmolj(Merlangius merlangus) i crni bakalar (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Povlačne mreže i mreže potegače
                              
                              
                                 Sve
                              
                              
                                 Svi ulovi pišmolja ako se ukupni iskrcaj po plovilu svih vrsta u 2014. i 2015. (*5) sastojao od više od 20 % sljedećih riba reda Gadiformes: bakalar, koljak, pišmolj i crni bakalar zajedno
                              
                           
               
                     (f)
                  
                  
                     Ribolov lista u zoni ICES-a VII.e
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 List (Solea solea)
                              
                              
                                 TBB
                              
                              
                                 Sve povlačne mreže s gredom
                              
                              
                                 Sve
                              
                              
                                 Svi ulovi lista ako se ukupni iskrcaj po plovilu svih vrsta u 2014. i 2015. (*6) sastojao od više od 5 % lista
                              
                           
                                 List (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Sve trostruke i jednostruke mreže stajaćice
                              
                              
                                 Sve
                              
                              
                                 Svi ulovi lista
                              
                           
               
                     (g)
                  
                  
                     Ribolov kolje u zonama ICES-a VII.d i VII.e
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Kolja (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Sve trostruke i jednostruke mreže stajaćice
                              
                              
                                 Sve
                              
                              
                                 Svi ulovi kolje
                              
                           
               
                     (h)
                  
                  
                     Ribolov u zonama ICES-a VII.b, VII.c i VII.f – VII.k
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 List (Solea solea)
                              
                              
                                 TBB
                              
                              
                                 Sve povlačne mreže s gredom
                              
                              
                                 Sve
                              
                              
                                 Svi ulovi lista ako se ukupni iskrcaj po plovilu svih vrsta u 2014. i 2015. (*7) sastojao od više od 5 % lista
                              
                           
                                 List (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Sve trostruke i jednostruke mreže stajaćice
                              
                              
                                 Sve
                              
                              
                                 Svi ulovi lista
                              
                           
               
                     (i)
                  
                  
                     Ribolov u zonama ICES-a VII.b, VII.c i VII.f – VII.k
                     
                                 Ribolov
                              
                              
                                 Oznaka alata
                              
                              
                                 Ribolovni alat
                              
                              
                                 Veličina oka
                              
                              
                                 Vrsta koja se iskrcava
                              
                           
                                 Bakalar (Gadus morhua), koljak (Melanogrammus aeglefinus), pišmolj(Merlangius merlangus) i crni bakalar (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Povlačne mreže i mreže potegače
                              
                              
                                 Sve
                              
                              
                                 Svi ulovi pišmolja ako se ukupni iskrcaj po plovilu svih vrsta u 2014. i 2015. (*8) sastojao od više od 20 % sljedećih riba reda Gadiformes: bakalar, koljak, pišmolj i crni bakalar zajedno
                              
                           
               
            (*1)  (*) Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*2)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*3)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*4)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*5)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*6)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*7)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.
         
            (*8)  Plovila koja podliježu obvezi iskrcavanja u ovom ribolovu u skladu s Delegiranom uredbom (EU) 2015/2438 ostaju na popisu iz članka 4. ove Uredbe unatoč promjeni referentnog razdoblja te i dalje podliježu obvezi iskrcavanja u ovom ribolovu.